ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
"ਭਾਰਤ ਕਿਸੇ ਵੀ ਤਰ੍ਹਾਂ ਦੀਆਂ ਚੁਣੌਤੀਆਂ ਨਾਲ ਚੰਗੇ ਢੰਗ ਨਾਲ ਨਜਿੱਠਣ ਲਈ ਤਿਆਰ ਹੈ, ਜੋ ਸਾਡੇ ਰਸਤੇ ਵਿਚ ਆਉਂਦੀਆਂ ਹਨ" - ਡਾ. ਹਰਸ਼ ਵਰਧਨ ਨੇ "ਭਾਰਤੀ ਆਰਥਿਕ ਸੰਮੇਲਨ" ਵਿਚ ਕਿਹਾ
"ਸਾਡੀ ਸੰਚਾਰ ਰਣਨੀਤੀ ਵੈਕਸੀਨ ਦੇ ਭਰੋਸੇ ਨੂੰ ਪੂਰੀ ਤਰ੍ਹਾਂ ਨਾਲ ਕਾਇਮ ਰੱਖਣ ਲਈ ਤਿਆਰ ਹੈ ਅਤੇ ਜਨਸੰਖਿਆ ਵਿਚਾਲੇ ਕਿਸੇ ਵੀ ਤਰ੍ਹਾਂ ਦੀ ਵੈਕਸੀਨ ਬਾਰੇ ਝਿਜਕ ਨੂੰ ਦੂਰ ਕਰਦੀ ਹੈ।"
"ਸਰਕਾਰ ਰਾਜਾਂ ਨੂੰ ਉਨ੍ਹਾਂ ਦੀ ਪ੍ਰਤੀਦਿਨ ਦੀ ਵੈਕਸੀਨੇਸ਼ਨ ਸਮਰੱਥਾ ਅਨੁਸਾਰ ਵੈਕਸੀਨ ਦੀ ਸਪਲਾਈ ਨੂੰ ਸੁਨਿਸ਼ਚਿਤ ਕਰ ਰਹੀ ਹੈ"
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਹਰਸ਼ ਵਰਧਨ ਦਾ ਅੱਜ ਦਿ ਟਾਈਮਜ਼ ਨਾਓ ਵਲੋਂ ਆਯੋਜਿਤ ਕੀਤੇ ਗਏ "ਭਾਰਤ ਆਰਥਿਕ ਸੰਮੇਲਨ" ਵਿਚ ਇੰਟਰਵਿਊ ਕੀਤਾ ਗਿਆ।
ਭਾਰਤ ਵਿਚ ਕੋਵਿਡ-19 ਟ੍ਰੈਜਕਟਰੀ ਤੇ ਟਿੱਪਣੀ ਕਰਦਿਆਂ ਅਤੇ ਹਾਲ ਵਿਚ ਹੀ ਮਾਮਲਿਆਂ ਵਿਚ ਹੋਏ ਵਾਧੇ ਬਾਰੇ ਡਾ. ਹਰਸ਼ ਵਰਧਨ ਨੇ ਕਿਹਾ, "ਕੇਂਦਰ ਅਤੇ ਰਾਜ ਸਰਕਾਰਾਂ ਵਲੋਂ ਕੀਤੇ ਗਏ ਸਰਗਰਮ ਯਤਨਾਂ ਅਤੇ ਭਾਰਤ ਦੀ "ਟੈਸਟ, ਟ੍ਰੈਕ ਅਤੇ ਟ੍ਰੀਟ" ਦੀ ਰਣਨੀਤੀ ਦਾ ਹੀ ਇਹ ਨਤੀਜਾ ਹੈ ਕਿ ਭਾਰਤ ਵਿਚ ਪ੍ਰਤੀ ਮਿਲੀਅਨ ਆਬਾਦੀ ਦੇ ਹਿਸਾਬ ਨਾਲ ਬਹੁਤ ਘੱਟ ਮਾਮਲੇ ਅਤੇ ਮੌਤਾਂ ਦਰਜ ਕੀਤੀਆਂ ਜਾ ਰਹੀਆਂ ਹਨ। ਮਹਾਮਾਰੀ ਦੇ ਸ਼ੁਰੂਆਤੀ ਦੌਰ ਵਿਚ ਸਾਨੂੰ ਸਕ੍ਰੈਚ ਤੋਂ ਹਰੇਕ ਚੀਜ਼ ਸਥਾਪਤ ਕਰਨੀ ਪਈ, ਭਾਵੇਂ ਇਹ ਨਿਗਰਾਨੀ ਸੀ, ਲੈਬਾਰਟਰੀ ਦੀ ਸਮਰੱਥਾ ਸੀ ਜਾਂ ਫਿਰ ਕੋਵਿਡ-19 ਲਈ ਸਮਰਪਤ ਹਸਪਤਾਲ ਦਾ ਬੁਨਿਆਦੀ ਢਾਂਚਾ ਸੀ, ਇਲਾਜ ਦੀਆਂ ਪ੍ਰਣਾਲੀਆਂ ਦੀ ਲਾਜਿਸਟਿਕਸ ਅਤੇ ਵੈਕਸੀਨ ਅਤੇ ਕੋਵਿਡ-ਅਨੁਕੂਲ ਵਿਵਹਾਰ ਲਈ ਜਨ ਅੰਦੋਲਨ ਖਡ਼ਾ ਕਰਨਾ ਵੀ ਨਹੀਂ ਭੁਲਾਇਆ ਗਿਆ। ਅਸੀਂ ਟੈਸਟ, ਟ੍ਰੈਕ ਅਤੇ ਟ੍ਰੀਟ ਦੀ ਆਪਣੀ ਨੀਤੀ ਦਾ ਵਿਆਪਕ ਅਤੇ ਪ੍ਰਭਾਵਸ਼ਾਲੀ ਪ੍ਰਦਰਸ਼ਨ ਕੀਤਾ ਜਿਸ ਨਾਲ ਮਹਾਮਾਰੀ ਦੇ ਸੰਚਾਰ ਨੂੰ ਰੋਕਿਆ ਜਾ ਸਕਿਆ।"
ਉਨ੍ਹਾਂ ਕਿਹਾ, "ਹੁਣ ਜਦੋਂ ਪ੍ਰਣਾਲੀਆਂ ਕੰਮ ਕਰ ਰਹੀਆਂ ਹਨ ਅਸੀਂ ਕਿਸੇ ਵੀ ਤਰ੍ਹਾਂ ਦੀਆਂ ਚੁਣੌਤੀਆਂ ਨਾਲ ਨਜਿੱਠਣ ਲਈ ਚੰਗੀ ਤਰ੍ਹਾਂ ਨਾਲ ਤਿਆਰ ਹਾਂ ਜੋ ਸਾਡੇ ਰਸਤੇ ਵਿਚ ਆਉਂਦੀਆਂ ਹਨ। ਹਾਲ ਵਿਚ ਹੀ ਮਾਮਲਿਆਂ ਵਿਚ ਆਏ ਵਾਧੇ ਦੀ ਸਥਿਤੀ ਤੇ ਨੇਡ਼ਿਓਂ ਨਿਗਰਾਨੀ ਰੱਖੀ ਜਾ ਰਹੀ ਹੈ। ਫੈਸਲਾਕੁੰਨ ਕਦਮਾਂ, ਜਿਨ੍ਹਾਂ ਵਿਚ ਕੋਵਿਡ ਨਿਯਮਾਂ ਨੂੰ ਸਖ਼ਤੀ ਨਾਲ ਲਾਗੂ ਕਰਨ ਦੇ ਨਾਲ ਨਾਲ ਜਰੂਰਤ ਵਾਲੀਆਂ ਥਾਵਾਂ ਤੇ ਮਾਈਕ੍ਰੋ ਕੰਟੇਨਮੈਂਟ ਜ਼ੋਨਾਂ ਦੀ ਸਿਰਜਣਾ ਆਦਿ ਸ਼ਾਮਿਲ ਹੈ, ਵਧ ਰਹੇ ਮਾਮਲਿਆਂ ਦੀ ਗਿਣਤੀ ਨੂੰ ਚੈੱਕ ਕਰਨ ਲਈ ਇਸਤੇਮਾਲ ਕੀਤੇ ਜਾ ਰਹੇ ਹਨ।"
ਭਾਰਤ ਵਿਚ ਕੋਵਿਡ ਦੀ ਦੂਜੀ ਲਹਿਰ ਬਾਰੇ ਪੁੱਛੇ ਗਏ ਸਵਾਲ ਦੇ ਜਵਾਬ ਵਿਚ ਡਾ. ਹਰਸ਼ ਵਰਧਨ ਨੇ ਕਿਹਾ, "ਭਾਰਤ ਵਿਚ ਕੋਵਿਡ ਮਹਾਮਾਰੀ ਨਾਲ ਨਜਿੱਠਣ ਲਈ ਸਮੁੱਚੀ ਸਰਕਾਰ ਅਤੇ ਸਮਾਜ ਨੇ ਇਕ ਦਰਜਾਬੱਧ, ਪ੍ਰੀਐਂਪਟਿਵ ਅਤੇ ਸਰਗਰਮ ਨਜ਼ਰੀਏ ਤੇ ਅਮਲ ਕੀਤਾ ਹੈ। ਦੇਸ਼ ਵਿਚ ਕੋਵਿਡ-19 ਐਪੀ-ਕਰਵ ਵਿਚ ਇਕ ਸਥਿਰ ਗਿਰਾਵਟ ਨੂੰ ਵੇਖਦਿਆਂ ਦਰਜਾਬੱਧ ਢੰਗ ਨਾਲ ਆਰਥਿਕ ਅਤੇ ਵਪਾਰਕ ਗਤੀਵਿਧੀਆਂ ਖੋਲ੍ਹੀਆਂ ਗਈਆਂ। ਇਹ ਭਾਰਤ ਸਮੇਤ ਵਿਸ਼ਵ ਵਿਚ ਕੋਵਿਡ-19 ਤੇ ਪਏ ਆਰਥਿਕ ਪ੍ਰਭਾਵ ਨੂੰ ਖਤਮ ਕਰਨ ਲਈ ਜ਼ਰੂਰੀ ਸੀ। ਇਤਿਹਾਸਕ ਤੌਰ ਤੇ ਬੀਤੇ ਸਮੇਂ ਦੀਆਂ ਮਹਾਮਾਰੀਆਂ ਵੀ ਲਹਿਰਾਂ ਵਿਚ ਆਈਆਂ ਸਨ ਅਤੇ ਕੋਵਿਡ ਵੀ ਕੋਈ ਵੱਖਰੀ ਲਹਿਰ ਨਹੀਂ ਹੈ। ਵਿਆਪਕ ਤੌਰ ਤੇ ਉਸ ਵੇਲੇ ਸਾਹਮਣੇ ਆਇਆ ਹੈ ਜਦੋਂ ਦੂਜੀ ਲਹਿਰ ਨੇ ਯੂਰਪ ਅਤੇ ਅਮਰੀਕਾ ਨੂੰ ਪ੍ਰਭਾਵਤ ਕੀਤਾ। ਇਹ ਅਜੇ ਵੀ ਵਿਗਿਆਨਕ ਸਮਾਜ ਨੂੰ ਪਰ੍ਹਾਂ ਰੱਖਦਾ ਹੈ ਕਿ ਮਹਾਮਾਰੀਆਂ ਇਸ ਢੰਗ ਨਾਲ ਕਿਵੇਂ ਵਿਵਹਾਰ ਕਰਦੀਆਂ ਹਨ।"
ਉਨ੍ਹਾਂ ਆਪਣੀ ਗੱਲ ਜਾਰੀ ਰੱਖਦਿਆਂ ਕਿਹਾ, "ਸਰੀਰਕ ਦੂਰੀ ਇਕ ਸਥਾਪਤ ਗੈਰ ਫਾਰਮਾਸਿਊਟਿਕਲ ਦਖ਼ਲਅੰਦਾਜ਼ੀ ਹੈ ਤਾਕਿ ਕੋਵਿਡ ਦੇ ਵਾਇਰਸ ਦੇ ਸੰਚਾਰ ਨੂੰ ਦਬਾਇਆ ਜਾਂ ਕੰਟੇਨ ਕੀਤਾ ਜਾ ਸਕੇ। ਅਜਿਹੇ ਸਰੀਰਕ ਦੂਰੀ ਦੇ ਉਪਰਾਲਿਆਂ ਦਾ ਸਬੂਤ ਦੇ ਆਧਾਰ ਤੇ ਨਿਯਮਾਂ ਨੂੰ ਸੁਨਿਸ਼ਚਿਤ ਕੀਤਾ ਜਾਣਾ ਚਾਹੀਦਾ ਹੈ। ਇਸ ਸੰਦਰਭ ਵਿਚ ਅੰਸ਼ਿਕ ਲਾਕਡਾਊਨ ਜਿਵੇਂ ਕਿ ਰਾਤ ਦੇ ਕਰਫਿਊ ਜਾਂ ਹਫਤੇ ਦੇ ਅੰਤ ਵਿਚ ਲਾਕਡਾਊਨਾਂ ਦਾ ਸੰਚਾਰ ਦੇ ਸਰਕਲ ਤੇ ਜ਼ਿਆਦਾ ਪ੍ਰਭਾਵ ਨਹੀਂ ਪਵੇਗਾ। ਜਿਥੋਂ ਤੱਕ ਵੈਕਸੀਨ ਦਾ ਸੰਬੰਧ ਹੈ ਅਜੇ ਵੀ ਕਈ ਆਲੋਚਕ ਇਸ ਦੇ ਸੰਚਾਰ ਦੇ ਪ੍ਰਭਾਵ ਅਤੇ ਇਨ੍ਹਾਂ ਵੈਕਸੀਨਾਂ ਦੀ ਪੇਸ਼ਕਸ਼ ਤੋਂ ਸੁਰੱਖਿਆ ਨੂੰ ਲੈ ਕੇ ਸ਼ੰਕਾ ਦੇ ਘੇਰੇ ਵਿਚ ਹਨ। ਇਸ ਤੋਂ ਇਲਾਵਾ ਸਪਸ਼ਟ ਕੀ ਹੈ ਇਹ ਬੀਮਾਰੀ ਦੀ ਗੰਭੀਰਤਾ ਨੂੰ ਘਟਾਉਂਦੀ ਹੈ ਅਤੇ ਇਸ ਤਰ੍ਹਾਂ ਮੌਤ ਦਰ ਨੂੰ ਪ੍ਰਭਾਵਤ ਕਰਦੀ ਹੈ।"
ਵਾਇਰਸ ਦੇ ਡਾਇਨਾਮਿਕ ਸੁਭਾਅ ਅਤੇ ਇਸ ਦੇ ਪ੍ਰਭਾਵ ਤੇ ਟਿੱਪਣੀ ਕਰਦਿਆਂ ਡਾ. ਹਰਸ਼ ਵਰਧਨ ਨੇ ਕਿਹਾ, "ਇਸ ਕੋਰੋਨਾ ਵਾਇਰਸ ਦੇ ਇਤਿਹਾਸ ਬਾਰੇ ਕੋਈ ਪਤਾ ਨਹੀਂ ਹੈ, ਕੋਵਿਡ-19 ਬੀਮਾਰੀ ਆਪਣੇ ਵਿਵਹਾਰ ਵਿਚ ਇਕ ਬਹੁਤ ਹੀ ਡਾਇਨਾਮਿਕ ਹੈ ਜੋ ਪਹਿਲੇ ਦਿਨ ਤੋਂ ਹੀ ਆਪਣਾ ਅਸਰ ਵਿਖਾ ਰਹੀ ਹੈ ਅਤੇ ਅਸੀਂ ਮਹਾਮਾਰੀ ਦੇ ਪ੍ਰਭਾਵ ਨੂੰ ਘਟਾਉਣ ਲਈ ਆਪਣੇ ਫੈਸਲੇ ਵਿਚ ਵਿਗਿਆਨਕ ਸਬੂਤ ਨੂੰ ਸ਼ਾਮਿਲ ਕਰਨ ਤੇ ਭਰੋਸਾ ਕਰ ਰਹੇ ਹਾਂ। ਵਾਇਰਸ ਨੂੰ ਫੈਲਣ ਤੋਂ ਰੋਕਣ ਲਈ ਸਾਡੀਆਂ ਕੰਟੇਨਮੈਂਟ ਰਣਨੀਤੀਆਂ ਦੀ ਵਿਸ਼ਵ ਭਰ ਵਿਚ ਇਸਦੀ ਵਿਗਿਆਨਕ ਸਮੱਗਰੀ ਦੇ ਆਧਾਰ ਤੇ ਪ੍ਰਸ਼ੰਸਾ ਕੀਤੀ ਗਈ ਹੈ। ਅਸੀਂ ਇਸ ਦੇ ਸੁਭਾਅ ਵਿਚ ਕਿਸੇ ਵੀ ਤਬਦੀਲੀ ਦਾ ਪਿੱਛਾ ਕਰਨ ਲਈ ਜੀਨੋਮ ਸੀਕੁਐਂਸਿੰਗ ਕਰ ਰਹੇ ਹਾਂ। ਟੀਕਾਕਰਨ ਮੁਹਿੰਮ ਵਿਗਿਆਨਕ ਐਲਗੋਰਿਦਮ ਰਾਹੀਂ ਡੇਟਾ ਦੇ ਵਿਸ਼ਲੇਸ਼ਣ ਨਾਲ ਚਲਾਈ ਜਾ ਰਹੀ ਹੈ। ਤਕਰੀਬਨ 6 ਵੈਕਸੀਨਾਂ ਪ੍ਰੀਖਣ ਦੇ ਵੱਖ-ਵੱਖ ਪਡ਼ਾਵਾਂ ਵਿਚ ਹਨ ਅਤੇ ਇਨ੍ਹਾਂ ਨੂੰ ਸਾਰੀਆਂ ਹੀ ਕਾਨੂੰਨੀ ਜ਼ਰੂਰਤਾਂ ਪੂਰੀਆਂ ਕਰਨ ਤੇ ਇਜਾਜ਼ਤ ਦਿੱਤੀ ਜਾਵੇਗੀ। ਡੀਸੀਜੀਆਈ ਇਸ ਮਾਮਲੇ ਨੂੰ ਵੇਖ ਰਹੀ ਹੈ ਜਿਵੇਂ ਕਿ ਪਹਿਲਾਂ ਹੀ ਇਸ ਗੱਲ ਤੇ ਜ਼ੋਰ ਦਿੱਤਾ ਗਿਆ ਹੈ ਕਿ ਇਹ ਇਕ ਡਾਇਨਾਮਿਕ ਪ੍ਰਕ੍ਰਿਆ ਹੈ।"
ਯੋਗ ਲਾਭਪਾਤਰੀਆਂ ਦੀ ਘੱਟ ਕਵਰੇਜ ਨਾਲ ਸੰਬੰਧਤ ਚਿੰਤਾਵਾਂ ਦਾ ਜਵਾਬ ਦੇਂਦਿਆਂ ਅਤੇ ਵੈਕਸੀਨ ਲਗਵਾਉਣ ਵਿਚ ਝਿਜਕ ਬਾਰੇ ਉਨ੍ਹਾਂ ਕਿਹਾ, "ਚੱਲ ਰਹੀ ਕੋਵਿਡ-19 ਟੀਕਾਕਰਨ ਮੁਹਿੰਮ ਦਾ ਭਾਰਤ ਦੇ ਮਹਾਮਾਰੀ ਦੇ ਹੁੰਗਾਰੇ ਵਿਚ ਉਨ੍ਹਾਂ ਲੋਕਾਂ ਦੀ ਸੁਰੱਖਿਆ ਵਿਚ ਇਕ ਮਹੱਤਵਪੂਰਨ ਰੋਲ ਹੈ ਜਿਨ੍ਹਾਂ ਨੂੰ ਕੋਵਿਡ-19 ਕਾਰਣ ਹੋਣ ਵਾਲੀ ਮੌਤ ਦਾ ਸਭ ਤੋਂ ਜ਼ਿਆਦਾ ਖਤਰਾ ਹੈ। ਟੀਕਾਕਰਨ ਦੀ ਦੂਜੀ ਡੋਜ਼ ਯੋਗ ਲਾਭਪਾਤਰੀਆਂ ਵਿਚ ਸਿਹਤ ਦੇਖਭਾਲ ਵਰਕਰਾਂ ਲਈ 76.88 ਪ੍ਰਤੀਸ਼ਤ ਅਤੇ ਫਰੰਟ ਲਾਈਨ ਵਰਕਰਾਂ ਲਈ 71.94 ਪ੍ਰਤੀਸ਼ਤ ਹੈ ਜੋ ਇਕ ਢੁਕਵੀਂ ਦਰ ਹੈ। ਹੋਰ ਸਿਹਤ ਦੇਖਭਾਲ ਵਰਕਰਾਂ ਅਤੇ ਫਰੰਟ ਲਾਈਨ ਵਰਕਰਾਂ ਨੂੰ ਨਿਰਧਾਰਤ ਪ੍ਰੋਗਰਾਮ ਅਨੁਸਾਰ ਵੈਕਸੀਨ ਦਿੱਤੀ ਜਾ ਰਹੀ ਹੈ। ਇਸ ਤੋਂ ਇਲਾਵਾ ਕੋਵਿਸ਼ੀਲਡ ਵੈਕਸੀਨ ਦੀਆਂ ਦੋਹਾਂ ਡੋਜ਼ਾ ਦਰਮਿਆਨ ਸਮੇਂ ਦਾ ਫਰਕ ਵੀ 4-8 ਹਫਤਿਆਂ ਤੱਕ ਵਧਾ ਦਿੱਤਾ ਗਿਆ ਹੈ ਜੋ ਦੂਜੀ ਡੋਜ਼ ਦੀ ਘੱਟ ਕਵਰੇਜ ਬਾਰੇ ਗ਼ਲਤ ਪ੍ਰਭਾਵ ਦੇ ਸਕਦਾ ਹੈ ਜੋ ਕਿ ਸਹੀ ਨਹੀਂ ਹੈ। ਤਰਜੀਹੀ ਉਮਰ ਸਮੂਹ ਦੇ 60 ਸਾਲ ਤੋਂ ਉੱਪਰ ਅਤੇ ਸਹਿ-ਬੀਮਾਰੀਆਂ ਨਾਲ ਪੀਡ਼ਤ 45 ਸਾਲ ਤੋਂ ਉੱਪਰ ਦੇ ਲੋਕਾਂ ਦਾ ਟੀਕਾਕਰਨ 1 ਮਾਰਚ, 2021 ਤੋਂ ਸ਼ੁਰੂ ਕਰ ਦਿੱਤਾ ਗਿਆ ਹੈ ਅਤੇ ਉਨ੍ਹਾਂ ਦੀ ਦੂਜੀ ਡੋਜ਼ ਅਪ੍ਰੈਲ ਦੇ ਮਹੀਨੇ ਵਿਚ ਨਿਰਧਾਰਤ ਹੈ, ਇਹ ਵੀ ਦੂਜੀ ਡੋਜ਼ ਦੀ ਘੱਟ ਕਵਰੇਜ ਦਾ ਪ੍ਰਭਾਵ ਦੇ ਸਕਦੀ ਹੈ। ਸਰਕਾਰ ਹਰ ਰੋਜ਼ ਟੀਕਾ ਲਗਵਾਉਣ ਵਾਲੇ ਲਾਭਪਾਤਰੀਆਂ ਦੀ ਗਿਣਤੀ ਤੇ ਨਜ਼ਦੀਕੀ ਨਜ਼ਰ ਰੱਖ ਰਹੀ ਹੈ ਅਤੇ ਤਰਜੀਹੀ ਉਮਰ ਦੇ ਸਮੂਹ ਦੇ ਲੋਕਾਂ ਨੂੰ ਲਗਾਏ ਗਏ ਟੀਕਾਕਰਨ ਤੇ ਵੀ ਨਜ਼ਰ ਰੱਖ ਰਹੀ ਹੈ। ਅਸੀਂ ਉਨ੍ਹਾਂ ਦੀ ਪ੍ਰਤੀਦਿਨ ਦੇ ਹਿਸਾਬ ਨਾਲ ਟੀਕਾਕਰਨ ਸਮਰੱਥਾ ਅਨੁਸਾਰ ਵੈਕਸੀਨ ਦੀ ਸਪਲਾਈ ਨੂੰ ਸੁਨਿਸ਼ਚਿਤ ਕਰ ਰਹੇ ਹਾਂ।"
ਵੈਕਸੀਨ ਕਾਰਣ ਖੂਨ ਦੇ ਥੱਕੇ ਜੰਮਣ ਸੰਬੰਧੀ ਕੁਝ ਰਿਪੋਰਟਾਂ ਦੇ ਸਾਹਮਣੇ ਆਉਣ ਤੋਂ ਬਾਅਦ ਕੋਵਿਸ਼ੀਲਡ ਟੀਕੇ ਨੂੰ ਲੈ ਕੇ ਵੱਧ ਰਹੀਆਂ ਚਿੰਤਾਵਾਂ ਦਾ ਜਵਾਬ ਦੇਂਦਿਆਂ ਡਾ. ਹਰਸ਼ ਵਰਧਨ ਨੇ ਕਿਹਾ, "ਅਜਿਹੇ ਮਾਮਲਿਆਂ ਦੀ ਉਨ੍ਹਾਂ ਦੇਸ਼ਾਂ ਦੀਆਂ ਸੰਬੰਧਤ ਸਰਕਾਰਾਂ ਵਲੋਂ ਪਡ਼ਚੋਲ ਕੀਤੀ ਜਾ ਰਹੀ ਹੈ ਜਿਥੇ ਇਹ ਮਾਮਲੇ ਸਾਹਮਣੇ ਆਏ ਹਨ। ਭਾਰਤ ਵਿਚ ਟੀਕਾਕਰਨ ਕਾਰਣ ਸਾਹਮਣੇ ਆਈਆਂ ਮਾਡ਼ੀਆਂ ਘਟਨਾਵਾਂ ਦੇ ਸਾਰੇ ਮਾਮਲਿਆਂ ਦੀ ਨਿਗਰਾਨੀ ਇਕ ਢਾਂਚਾਗਤ ਅਤੇ ਮਜ਼ਬੂਤ ਨਿਗਰਾਨੀ ਪ੍ਰਣਾਲੀ ਰਾਹੀਂ ਕੀਤੀ ਜਾ ਰਹੀ ਹੈ। ਸਾਰੇ ਹੀ ਗੰਭੀਰ ਅਤੇ ਗੰਭੀਰ ਤੋਂ ਗੰਭੀਰ ਏਈਐਫਆਈ ਦੀਆਂ ਮੌਤਾਂ ਦਾ ਨਿਰਧਾਰਨ ਇਕ ਨਾਮਜ਼ਦ ਏਈਐਫਆਈ ਕਮੇਟੀ ਵਲੋਂ ਕੀਤਾ ਜਾ ਰਿਹਾ ਹੈ ਤਾਕਿ ਇਸ ਗੱਲ ਦਾ ਪਤਾ ਲਗਾਇਆ ਜਾ ਸਕੇ ਕਿ ਕੀ ਇਹ ਘਟਨਾ ਵੈਕਸੀਨ ਜਾਂ ਟੀਕਾਕਰਨ ਪ੍ਰਕ੍ਰਿਆ ਨਾਲ ਸੰਬੰਧਤ ਹੈ ਜਾਂ ਕਿਸੇ ਹੋਰ ਕਾਰਣ ਹੋਈ ਹੈ। ਹੁਣ ਤੱਕ ਮਿਲੇ ਮੌਜੂਦਾ ਸਬੂਤ ਅਨੁਸਾਰ ਭਾਰਤ ਵਿਚ ਟੀਕਾਕਰਨ ਕਾਰਣ ਕਿਸੇ ਵੀ ਵਿਸ਼ੇਸ਼ ਮਾਡ਼ੀ ਘਟਨਾ ਦੀ ਰਿਪੋਰਟ ਨਹੀਂ ਕੀਤੀ ਗਈ ਹੈ।"
ਉਨ੍ਹਾਂ ਹੋਰ ਕਿਹਾ, "ਸਾਡੇ ਰਾਸ਼ਟਰੀ ਰੈਗੂਲੇਟਰਾਂ ਨੇ ਕੋਵਿਸ਼ੀਲਡ ਅਤੇ ਕੋ-ਵੈਕਸਿਨ ਦੇ ਕਲੀਨਿਕਲ ਪਰੀਖਣਾਂ ਤੋਂ ਇਨ੍ਹਾਂ ਦੀ ਉਪਯੋਗਤਾ ਅਤੇ ਸੁਰੱਖਿਆ ਦੀ ਜਾਂਚ ਕੀਤੀ ਹੈ। ਮੈਂ ਮੁਡ਼ ਤੋਂ ਦੁਹਰਾਉਣਾ ਪਸੰਦ ਕਰਾਂਗਾ ਕਿ ਦੋਵੇਂ ਹੀ ਵੈਕਸੀਨ ਜੋ ਸਾਡੇ ਦੇਸ਼ ਵਿਚ ਇਸਤੇਮਾਲ ਕੀਤੇ ਜਾ ਰਹੇ ਹਨ, ਪੂਰੀ ਤਰ੍ਹਾਂ ਨਾਲ ਸੁਰੱਖਿਅਤ ਅਤੇ ਇੰਮਿਊਨੋਜੈਨਿਕ ਹਨ। ਵਰਤਮਾਨ ਵਿਚ ਭਾਰਤ ਵਿਚ ਇਸਤੇਮਾਲ ਕੀਤੇ ਜਾ ਰਹੇ ਵੈਕਸੀਨਾਂ ਦੀ ਸੁਰੱਖਿਆ ਬਾਰੇ ਕੋਈ ਵੀ ਚਿੰਤਾ ਨਹੀਂ ਹੈ।"
ਉਨ੍ਹਾਂ ਇਸ ਗੱਲ ਨੂੰ ਉਜਾਗਰ ਕੀਤਾ, "ਸਾਡੀ ਸੰਚਾਰ ਰਣਨੀਤੀ ਵੈਕਸੀਨ ਦੇ ਭਰੋਸੇ ਨੂੰ ਕਾਇਮ ਰੱਖਣ ਅਤੇ ਜਨਸੰਖਿਆ ਵਿਚ ਵੈਕਸੀਨ ਨੂੰ ਲੈ ਕੇ ਪੈਦਾ ਹੋਈ ਕਿਸੇ ਵੀ ਤਰ੍ਹਾਂ ਦੀ ਝਿਜਕ ਨੂੰ ਢੁਕਵੇਂ ਢੰਗ ਨਾਲ ਦੂਰ ਕਰਨ ਲਈ ਇਸ ਭਰੋਸੇ ਨੂੰ ਤਿਆਰ ਕੀਤਾ ਗਿਆ ਹੈ। ਇਸ ਨੂੰ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿਚ ਲਾਗੂ ਕੀਤਾ ਜਾ ਰਿਹਾ ਹੈ। ਕੇਂਦਰੀ ਸਿਹਤ ਮੰਤਰਾਲਾ ਵਿਖੇ ਕਮਿਊਨਿਕੇਸ਼ਜ਼ ਨੈਸ਼ਨਲ ਮੀਡੀਆ ਰੈਪਿਡ ਰਿਸਪਾਂਸ ਸੈੱਲ ਦੀ ਸਥਾਪਨਾ ਕੀਤੀ ਗਈ ਹੈ ਤਾਕਿ ਕਿਸੇ ਵੀ ਤਰ੍ਹਾਂ ਦੀ ਗ਼ਲਤ ਸੂਚਨਾ ਜਾਂ ਅਫਵਾਹ ਦਾ ਮੁਕਾਬਲਾ ਕੀਤਾ ਜਾ ਸਕੇ ਅਤੇ ਸਹੀ ਸੂਚਨਾ ਪ੍ਰਦਾਨ ਕੀਤੀ ਜਾ ਸਕੇ। ਆਮ ਜਨਤਾ ਅਤੇ ਸਿਹਤ ਸੰਭਾਲ ਅਤੇ ਫਰੰਟ ਲਾਈਨ ਵਰਕਰਾਂ ਲਈ ਐਫਏਕਿਊਜ਼ ਵਿਕਸਤ ਅਤੇ ਵਿਆਪਕ ਤੌਰ ਤੇ ਪ੍ਰਚਾਰਤ ਕੀਤੇ ਗਏ ਹਨ - ਵੈਕਸੀਨ ਲਈ ਭਰੋਸਾ ਬਣਾਉਣ ਲਈ ਓਪ-ਐੱਡਜ਼ ਅਤੇ ਲੇਖਾਂ ਲਈ ਮਾਹਿਰਾਂ ਦੀ ਪਛਾਣ ਕੀਤੀ ਗਈ ਹੈ। ਆਮ ਜਨਤਾ ਤੱਕ ਸਹੀ ਅਤੇ ਤੱਥਾਂ ਤੇ ਆਧਾਰਤ ਸੂਚਨਾ ਪਹੁੰਚਾਉਣ ਲਈ ਪ੍ਰਮੁੱਖ ਮਾਹਿਰਾਂ ਵਲੋਂ ਫੈਕਟ-ਚੈੱਕ ਵੀਡੀਓ ਤਿਆਰ ਕੀਤੇ ਅਤੇ ਪ੍ਰਚਾਰਤ ਕੀਤੇ ਗਏ ਹਨ।"
ਪ੍ਰਧਾਨ ਮੰਤਰੀ ਦੇ ਟੀਕਾਕਰਨ ਮੁਹਿੰਮ ਨੂੰ ਇਕ "ਜਨ ਅੰਦੋਲਨ" ਬਣਾਉਣ ਲਈ ਦਿੱਤੇ ਗਏ ਸੱਦੇ ਨੂੰ ਮੁਡ਼ ਤੋਂ ਦੁਹਰਾਉਂਦਿਆਂ ਕੇਂਦਰੀ ਮੰਤਰੀ ਨੇ ਕਿਹਾ, "ਚੱਲ ਰਹੀ ਟੀਕਾਕਰਨ ਮੁਹਿੰਮ ਨੂੰ ਹਰ ਰੋਜ਼ ਟੀਕਾ ਲਗਾਉਣ ਦੀ ਰੋਜ਼ਾਨਾ ਦੇ ਆਧਾਰ ਤੇ ਗਿਣਤੀ ਨੂੰ ਵਧਾਉਣ ਲਈ ਮਜ਼ਬੂਤ ਕੀਤਾ ਜਾ ਰਿਹਾ ਹੈ। ਸਾਰੇ ਹਿੱਤਧਾਰਕ ਇਸ ਮੁਹਿੰਮ ਵਿਚ ਇਸ ਨੂੰ ਇਕ "ਜਨ ਅੰਦੋਲਨ" ਬਣਾਉਣ ਵਿਚ ਸ਼ਾਮਿਲ ਹਨ।"
ਵੈਕਸੀਨ ਨਾਲ ਸੰਬੰਧਤ ਸਾਈ਼ਡ ਇਫੈਕਟਸ ਦੇ ਵਿਸ਼ੇ ਤੇ ਡਾ. ਹਰਸ਼ ਵਰਧਨ ਨੇ ਜਵਾਬ ਦਿੱਤਾ, "ਟੀਕਾਕਰਨ ਕਾਰਣ ਗੰਭੀਰ ਮਾਡ਼ੀਆਂ ਘਟਨਾਵਾਂ ਦਾ ਕੁੱਲ ਲਾਭਪਾਤਰੀਆਂ ਦੇ ਟੀਕਾਕਰਨ ਦਾ 0.0002 ਪ੍ਰਤੀਸ਼ਤ ਹੈ, ਜੋ ਬਹੁਤ ਹੀ ਘੱਟ ਹੈ। ਇਸ ਤਰ੍ਹਾਂ ਕੁਝ ਚੋਣਵੇਂ ਮਾਮਲਿਆਂ ਦਾ ਸਾਧਾਰਨੀਕਰਨ ਅਤੇ ਉਨ੍ਹਾਂ ਨੂੰ ਜ਼ਿੰਮੇਵਾਰ ਨਹੀਂ ਠਹਿਰਾਇਆ ਜਾ ਸਕਦਾ ਅਤੇ ਇਸ ਦੇ ਪ੍ਰਭਾਵ ਨੂੰ ਸਥਾਪਤ ਕਰਨ ਦੀ ਜ਼ਰੂਰਤ ਹੈ। ਅਸੀਂ ਏਈਐਫਆਈਜ਼ ਦੇ ਮੌਤ ਮੁਲਾਂਕਣ ਦਾ ਸਾਰੇ ਵਿਗਿਆਨਕ ਸਬੂਤਾਂ ਤੋਂ ਨੋਟਿਸ ਲੈ ਰਹੇ ਹਾਂ।"
ਡਾ. ਹਰਸ਼ ਵਰਧਨ ਨੇ ਮੁਡ਼ ਤੋਂ ਭਰੋਸਾ ਦਿਵਾਇਆ ਕਿ ਮੌਜੂਦਾ ਵੈਕਸੀਨਾਂ ਸਾਰਸ-ਕੋਵ-2 ਅਤੇ ਮੌਜੂਦਾ ਵੈਰੀਐਂਟਾਂ ਵਿਰੁੱਧ ਪ੍ਰਭਾਵਸ਼ਾਲੀ ਹਨ ਅਤੇ ਇਹ ਸਰਕਾਰ ਸਾਰੀ ਸਥਿਤੀ ਨੂੰ ਸ਼ਾਮਿਲ ਕਰਕੇ ਨਜ਼ਰ ਰੱਖ ਰਹੀ ਹੈ। ਉਨ੍ਹਾਂ ਕਿਹਾ ਕਿ ਪ੍ਰਾਪਤ ਵਿਗਿਆਨਕ ਸਬੂਤ ਅਨੁਸਾਰ ਪ੍ਰੋਗਰਾਮ ਨੂੰ ਹੋਰ ਮਜ਼ਬੂਤ ਕੀਤਾ ਜਾਵੇਗਾ।
ਐਮਵੀ ਐਸਜੇ
(Visitor Counter : 135